Druslugangan verður gengin í níunda sinn hér á landi næstkomandi laugardag til að vekja athygli á kynferðisofbeldi og færa ábyrgð kynferðisafbrota frá þolendum yfir á gerendur . Druslugangan sýnir brotaþolum kynferðisofbeldis samstöðu og krefjast betra réttarkerfis og bætts samfélags . Eva Sigurðardóttir er hluti af skipulagsteymi Druslugöngunnar . „ Í rauninni er áherslan að minna á það að við getum öll orðið fyrir ofbeldi óháð kyni , uppruna , aldri , samfélagshópi , stétt og svo framvegis . Megininntak Druslugöngunnar er að kynferðisofbeldi á aldrei rétt á sér og að ábyrgðin er alltaf gerandans . Með aukinni umræðu og sýnileika vinnum við jafnt og þétt að því að útrýma ofbeldi úr samfélaginu , “ segir Eva . „ Við erum að sjá í kjölfar aukinnar umræðu um kynferðisofbeldi að varðhundar feðraveldisins hafa risið upp á afturfæturna og berjast með kjafti og klóm . Þess vegna er svo mikilvægt að slaka ekki á í baráttunni og halda áfram að berjast gegn nauðgunarmenningu og feðraveldinu . “ „ Með aukinni umræðu og sýnileika vinnum við jafnt og þétt að því að útrýma ofbeldi úr samfélaginu . “ Mynd / Berglaug Petra „ Allir geta orðið fyrir ofbeldi “ Skipulögð dagskrá er öll kvöld vikunnar fyrir gönguna , Eva segir að mætingin hafi verið góð og áhugaverðar umræður hafa skapast . „ Í fyrra byrjuðum við með fræðslukvöld með það að leiðarljósi að ná til fleiri samfélagshópa en einungis íslenskra hvítra millistéttarkvenna . Aðrir hópar samfélagsins hafa svolítið orðið útundan í umræðunni . Við sáum það í #metoo - byltingunni að allir geta orðið fyrir ofbeldi og það er mikilvægt að raddir úr öllum kimum samfélagsins fái að heyrast . Við vildum halda þessari vinnu áfram í ár og viljum fókusa á lausnir á þessu mikla samfélagsmeini sem ofbeldi er . “ Peppkvöldið svokallaða verður á sínum stað líkt og síðustu ár . Í ár verður það í Gamla Bíói í kvöld 24. júlí klukkan 20 . „ Á mánudaginn sýndum við myndina The Bystander Moment í samstarfi við Ofbeldisforvarnarskólann . Á þriðjudaginn héldum við pallborð um ungt fólk og kynferðisofbeldi með áherslu á lausnir . Á morgun kemur Sigrún Bragadóttir og fjallar um hannyrðapönk og stýrir skiltagerð . Fyrir nú utan Peppkvöldið í kvöld og gönguna sjálfa á laugardaginn . “ „ Brotaþolar eiga greiðari leið að úrræðum og þeim er frekar trúað . Mikilvægi þess að skila skömminni til gerenda hefur fengið meira vægi og samfélagsumræðan orðin þolendavænni . “ Mynd / Berglaug Petra „ Tölum saman , ekki nauðga “ Eva segir að Druslugangan skipti gríðarlega miklu máli . Hún sé mikilvægt vopn í baráttunni gegn þöggun , drusluskömmun og kynferðisofbeldi . „ Fleiri og fleiri stíga fram og segja frá því ofbeldi sem þau urðu fyrir og eru þannig líklegri til að leita sér hjálpar og vinna úr ofbeldinu . Um leið og við sjáum að við erum ekki ein að vinna úr áfalli verður vinnan auðveldari og saman erum við sterkari . Druslugangan hefur fyrst og fremst skilað sér í aukinni umræðu og bættu viðhorfi samfélagsins til þolenda kynferðisofbeldis . Brotaþolar eiga greiðari leið að úrræðum og þeim er frekar trúað . Mikilvægi þess að skila skömminni til gerenda hefur fengið meira vægi og samfélagsumræðan orðin þolendavænni . Fyrir mig og eflaust marga aðra bjargaði Druslugangan lífi mínu . Ég skilaði skömminni . Teymið sem ég vinn með að skipulagningunni , og allar þessar druslur sem mæta , standa þétt við bakið á mér og öðrum þolendum ofbeldis og þannig erum við sterkari . Saman . “ Fleiri og fleiri stíga fram og segja frá því ofbeldi sem þau urðu fyrir og eru þannig líklegri til að leita sér hjálpar og vinna úr ofbeldinu . Eva segist vonast eftir því að gangan verði fjölmenn á laugardaginn . „ Þetta hafa verið mörg þúsund manns sem hafa mætt síðustu ár og ég vona að enn fleiri mæti í ár . Fólk gleymir oft að slagurinn er ekki búinn og að við þurfum að halda áfram . Mikilvægi þess að mæta og sýna samstöðu og krefjast breytinga er gríðarlegt . Og ég vil hvetja fólk til þess að mæta , hvort sem það verður í gönguna hér í Reykjavík eða á Akureyri , Húsavík eða Borgarfirði Eystri . Allir andstæðingar nauðgunarmenningar og drusluskömmunar eru velkomnir . Stundum virðist baráttan óyfirstíganleg enn í krafti fjöldans færum við fjöll . Verum druslur . Tölum saman , ekki nauðga . “